

**Ο ΚΟΑ συγχαίρει την Βέρα Τουκολούκοβα**

Μεγάλη επιτυχία για την Βέρα Τουκολούκοβα στο Παγκόσμιο Πρωτάθλημα Νεανίδων Ρυθμικής Γυμναστικής που διεξήχθη στη Ρουμανία. Αγωνίστηκε σε τρεις τελικούς Οργάνων, καταλαμβάνοντας την 5η θέση στη Μπάλα, την 6η στις Κορίνες και την 7η στο Στεφάνι. Είναι η πρώτη φορά στην ιστορία της Ρυθμικής Γυμναστικής που Κύπρια αθλήτρια αγωνίζεται σε Τελικό Παγκοσμίου Πρωταθλήματος.

Μία ακόμη επιτυχία που φανερώνει την πολύ καλή δουλειά που γίνεται από την Κυπριακή Ομοσπονδία Γυμναστικής. Ο Κυπριακός Οργανισμός Αθλητισμού συγχαίρει την αθλήτριά μας, τον προπονητή, την Ομοσπονδία και την οικογένεια της.